  Виталий Пронин Россилэн Президентэз Владимир Путин Федеральной Собранилы вазиськоназ нымысьтыз саклык висъяз тазалык утён удыслы. - Берло дыре, эсэпез валатэк, оптимизация борды басьтӥськимы. Соин валче тросаз гуртъёсын ворсаськылӥзы ФАП-ёс, табере адямиос тазалыксэс эскерыны шугъясько. Озьы луыны кулэ ӧвӧл. Малпасько, 2018-тӥ-2020-тӥ аръёсы вань гуртъёсын, кытын ог 2 сюрс улӥсез, ФАП-ёс усьтӥськыны кулэ. Ӧвӧл вунэтоно пичи гуртъёс сярысь но: 100-лэсь ӧжытгес улӥсьёсын гуртъёсы но потаны кулэ питран вылын ужась комплексъёс. Бадӟым уж нуоно лек пыктосэз алонъя но. Уго ӧвӧл, дыр, семья, кинлэсь матысь адямизэ та висён ӧз куасалты. Дэмласько та висёнэн нюръяськонъя нимысьтыз программа дасяны. Отчы кысконо тодосчиосты но, фармацевтъёсты но, выльдоно туала онкоцентръёсты, - шуиз В. Путин. Тазалык ӟеч уз луы умой экологитэк но. Озьы, В. Путин верамъя, матысь дыре Россиысь 300 заводъёс чылкыт технологиосын ужан вылэ потыны кулэ. Нош 2021-тӥ арозь омырез кырсёмытӥсьтэм технологиосты кутыны кулэ ваньмыз предприятиос.  